O+lacrosse+na+Educación+Física

O lacrosse é un deporte moi respectado e practicado en Norteamérica e en países como Reino Unido, Suecia, Alemaña ou Australia. Parece que a súa invención procede dos franceses fixándose nas guerras de Canadá; neste país cando había guerras, os canadenses collían os **//crosses//** e lanzaban pedras cos seus paus. Esas pedras tiradas cos crosses voan a unha velocidade incrible, do mesmo xeito que no xogo do lacrosse.



O lacrosse moderno foi testemuña de grandes modificacións desde as súas orixes ao redor do ano 1400, pero moitos aspectos do deporte seguen sendo os mesmos. Na versión nativa, cada equipo estaba composto por máis de 100 contendentes nunha cancha que medía entre 500 yardas e media milla. No canto de goles tradicionais, onde a pelota ten que pasar por postes que forman un arco, moitos equipos usaban unha gran roca ou unha árbore a modo de portería. Debían estrelar a pelota, feita de pel de cervo, contra a portería previamente designada para poder anotar un gol. Esta clase de encontros duraban desde a saída do sol até o anoitecer e entre dous ou tres días. Xogábase para decidir disputas existentes entre as tribos e tamén para preparar soldados fortes e valentes no caso de que se presenten combates no futuro. Este deporte obtivo notoriedade no oeste cando un misionario xesuíta chamado Jean de Brebeuf observou aos indios Furóns xogalo ao redor do ano 1600. Para o 1800, o lacrosse evolucionou e, ao ser adoptado polos franceses, a violencia no xogo diminuíu notoriamente. En 1867, W. George Beers, un dentista canadense, modificou o xogo. Por exemplo, acurtou a duración de cada partido e reduciu o número de xogadores a dez por equipo. Para o 1900, colexios secundarios, universidades e as Olimpíadas comezaron a xogar lacrosse. Este xogo era fundamental na vida cotiá dos indíxenas, formando parte das súas crenzas. Un xogo inmerso en lenda e misticismo que respondía a propósitos como o benestar dos seus practicantes e as nacións ou a crenza do poder curativo que a súa práctica supuña para as enfermidades dos membros da tribo.

O lacrosse é un deporte alternativo que contribue a conquerir unha metodoloxía máis vivenciada por alumnos e alumnas, céntrase no proceso e non nos resultados. Pode considerarse unha actividade idónea para favorecer a participación, mellorar a capacidade de respostar a situacións novas, colabora na mellora de reflexionar na acción, na toma de decisións e na creatividade. Trátase dun deporte que reune unha serie de requisitos cun alto compoñente educativo: No seguinte enlace dispoñemos dunha pequena presentación:
 * Regulamentado, pero cun forte compoñente recreativo.
 * De invasión-conducción (moi emparentado co hockey)
 * De grande velocidade, destreza, habilidade e intensidade.
 * De fácil aprendizaxe, dende o primeiro día pódense practicar situacións de xogo real.
 * Nel prima a cooperación.
 * Está baseado no principio de **//non violencia//**.
 * Neste xogo protéxese ao posuidor do móbil (pelota).
 * É unha actividade cun nivel inicial dos alumnos e alumnas homoxéneo.
 * É un xogo no que se fomenta a coeducación.
 * Como a meirande parte dos xogos e deportes pódense flexibilizar as súas reglas.